stanford-oval/wikipedia huggingface dataset:
Antonio Bernocchi

| Antonio Bernocchi |
| --- | --- |
 Bernocchi noin vuonna 1925
Henkilötiedot
Syntynyt: 17. tammikuuta 1859 Castellanza, Lombardia, Italian kuningaskunta
Kuollut: 8. joulukuuta 1930 (71 vuotta) Milano, Italia
Ammatti:  liikemies, muotisuunnittelija
Puoliso:  Camilla Nava
Antonio Bernocchi (17. tammikuuta 1859 – 8. joulukuuta 1930) oli italialainen liikemies ja muotisuunnittelija, joka perusti Bernocchi-muotitalon vuonna 1818.[lähde? ]
Bernocchi, taiteen rakastaja, osallistui rahoittajana mm. toisen maailmansodan pommituksissa vaurioituneen Pinacoteca di Breran jälleenrakentamiseen. Tehtävää johtivat arkkitehti Piero Portaluppi ja Gualtiero Galmanini.[lähde? ]
Antonio Bernocchi perusti tekstiilitehtaita Nervianossa, Cerro Maggioressa ja Angerassa. Lisäksi hän perusti ja rahoitti Bernocchin sairaalan Legnanossa, mukaan lukien leikkausosaston, kuntoutuksen ja hoitokodin rakentamisen sairaalaan.[lähde? ]
Benjamin Miles Franklin

| Benjamin Miles Franklin |
| --- | --- |

Näyttelijä(t):  Rockmond Dunbar
Kesto:  2005–2017
Ensi- esiintyminen:  Kausi 1: ”Pakosuunnitelma”
Viimeinen esiintyminen:  Kausi 5: ”Jälkeläiset”
Henkilötiedot
Koko nimi:  Benjamin Miles ”C-Note” Franklin
Sukupuoli:  mies
Suhteet
Puoliso(t):  Kacee Franklin
Lapset:  Dede Franklin
Tutut:  Lincoln Burrows Michael Scofield
Infobox OKVirheellinen NIMI-arvo: 
Benjamin Miles ”C-Note” Franklin on Rockmond Dunbarin esittämä kuvitteellinen hahmo televisiosarjassa Pako. Hahmo teki ensiesiintymisensä sarjan pilottijaksossa yhtenä Fox Riverin vankina.
Taustaa

C-Notella on vaimo nimeltä Kacee ja tytär Dede. Lempinimi C-Note tulee Yhdysvaltain sadan dollarin setelistä, jossa komeilee Franklinin kaima Benjamin Franklin. C tarkoittaa roomalaisilla numeroilla numeroa 100. Franklin palveli Yhdysvaltain maavoimien kersanttina Kuwaitissa. Palveluksessa hän näki vankien laitonta kidutusta, ja koska aikoi kertoa siitä ylemmille tahoille, hänet erotettiin maavoimista. Sotilasuran jälkeen hän ei löytänyt toista työtä, eikä hänellä siksi ollut varaa elättää perhettään. Hänen lankonsa Darius Morgan (Mike Jones) oli rekkamies ja ehdotti C-Notelle, että tämä alkaisi auttamaan varastetun tavaran kuljettamisessa. Lopulta C-Note saatiin kiinni, ja koska hän ei paljastanut rikostovereitansa, hänet lähetettiin Fox Riverin vankilaan. Vaimolleen ja tyttärelleen hän ei ollut missään vaiheessa kertonut joutuneensa erotetuksi maavoimista ja selitti nyt lähtevänsä Irakiin yksikkönsä mukana.
Tarina sarjassa

Toisella tuotantokaudella C-Note yrittää päästä perheensä luo ja pyytää apua entisiltä rikostovereiltaan. Kun Kacee pidätetään ja Dede tulee sairaaksi, C-Note päättää antautua, mutta sillä ehdolla, että Kacee vapautetaan ja Dede saa hoitoa. FBI:n agentti Alexander Mahone lähettää C-Notelle hänen selliinsä laatikon ja vaatii häntä käyttämään laatikon sisältöä, joka myöhemmin paljastuu hirttoköydeksi. Myöhemmin Mahone uhkailee C-Notea, että ellei hän käytä laatikon sisältöä, hän aiheuttaa C-Noten perheelle vaikeuksia. C-Note yrittää toteuttaa Mahonen käskyä, mutta vartija huomaa sen ja estää hänen aikeensa. C-Notelle tarjotaan vapautta, jos hän todistaa agentti Mahonea vastaan.
Aiheesta muualla

Benjamin Miles Franklin Prison Break Wikissä (englanniksi)
Anne Perry

| Anne Perry |
| --- | --- |
 Anne Perry vuonna 2012.
Henkilötiedot
Syntynyt: 28. lokakuuta 1938 Lontoo, Englanti, Britannia
Kuollut: 10. huhtikuuta 2023 (84 vuotta) Los Angeles, Kalifornia, Yhdysvallat
Ammatti:  kirjailija
Kirjailija
Tuotannon kieli: englanti
Esikoisteos:  The Cater Street Hangman (1979)
Aiheesta muualla
www.anneperry.co.uk
Löydä lisää kirjailijoitaKirjallisuuden teemasivulta
Anne Perry, alkuperäiseltä nimeltään Juliet Marion Hulme, (28. lokakuuta 1938 Lontoo – 10. huhtikuuta 2023 Los Angeles) oli brittiläinen historiallisiin rikosromaaneihin erikoistunut kirjailija. Asuessaan teini-ikäisenä Uudessa-Seelannissa hän osallistui vuonna 1954 ystävänsä äidin murhaan ja vaihtoi nimeään kärsittyään vankeusrangaistuksensa. Hänen menneisyytensä tuli julkisuuteen vasta 1990-luvulla.
Juliet Hulme syntyi Englannissa, mutta tuberkuloosiin sairastumisen jälkeen hän vietti lapsuusvuotensa Etelä-Afrikassa ja Karibialla siinä toivossa, että lämmin ilmasto tukisi hänen terveyttään. Hulmen ollessa 13-vuotias hänen isänsä sai rehtorin viran Canterburyn yliopistosta ja perhe muutti Christchurchiin, Uuteen-Seelantiin. Siellä hän tutustui luokkatoveriinsa Pauline Parkeriin, ja tyttöjen välille kehittyi tiivis, pakkomielteenomainen ystävyys. 22. kesäkuuta 1954 he surmasivat yhdessä Paulinen äidin Honora Rieperin.
Nuoren ikänsä vuoksi kaksikko säästyi hirttotuomiolta. Viiden ja puolen vuoden vankilatuomion jälkeen Hulme vapautui marraskuussa 1959, 21-vuotiaana. Hän sai uuden nimen, Anne Perry, ja hänet lähetettiin perheensä luokse Englantiin. Ennen kirjailijan uraansa Perry työskenteli muun muassa lentoemäntänä ja vakuutusvirkailijana. 1970-luvun alulla hän kääntyi mormoniksi. Sittemmin Perry asui Portmanhomackissa, Skotlannissa.
Perry julkaisi ensimmäisen kirjansa vuonna 1979. Hänen viktoriaanisissa rikosromaaneissaan ovat esiintyneet toistuvina hahmoina Thomas Pitt ja William Monk. Kymmenien romaanien ohella kirjailija julkaisi novelleja. Hän voitti vuonna 2000 parhaan novellin Edgar-palkinnon.
Vuonna 1994 ilmestyi Peter Jacksonin ohjaama elokuva Taivaalliset olennot, joka perustuu ”Parkerin–Hulmen tapaukseen”. Vasta elokuvan julkaisun aikoihin kävi ilmi, että Anne Perry on sama henkilö kuin Juliet Hulme, toinen Honora Rieperin nuorista surmaajista vuonna 1954. Elokuvassa Hulmea esitti Kate Winslet.
Aiheesta muualla

Viralliset sivut (Arkistoitu – Internet Archive) (englanniksi)
Australian miekkailuliitto

Australian miekkailuliitto hallinnoi miekkailua Australiassa. Liitto on perustettu vuonna 1949. Liittoon kuuluu jäsenenä jokaisen Australian osavaltion oma miekkailuliitto. Liitto on jäsenenä kansainvalisessä miekkailuliittossa.  Puheenjohtajana toimii Andrew Ius.
Benjamin Mendy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Benjamin Mendy
Syntymäaika: 17. heinäkuuta 1994 (ikä 30)
Syntymäpaikka: Longjumeau, Ranska
Pelipaikka: vasen laitapuolustaja
Pituus: 185 cm
Paino: 72 kg
Seura
Seura: Lorient
Pelinumero: 5
Junioriseurat
2000–2007: Palaiseau
2007–2011: Le Havre
Seurat
| Vuodet | Seura | O | (M) |
| 2011–2013 | Le Havre | 57 | (0) |
| 2013–2016 | Marseille | 81 | (2) |
| 2016–2017 | Monaco | 25 | (0) |
| 2017–2023 | Manchester City | 50 | (2) |
| 2023- | Lorient | 0 | (0) |
Maajoukkue
| 2009–2010 | Ranska U16 | 15 | (1) |
| 2010–2011 | Ranska U17 | 17 | (1) |
| 2011–2012 | Ranska U18 | 5 | (1) |
| 2012–2013 | Ranska U19 | 12 | (0) |
| 2014–2016 | Ranska U21 | 9 | (0) |
| 2017– | Ranska | 10 | (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2020.  Maajoukkueuran tilastot päivitetty 30. heinäkuuta 2020.
| Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Maa:   Ranska> Miesten jalkapallo. |
| --- | --- | --- | --- |
|  Kultaa | Venäjä 2018 | Jalkapallo |  |
Benjamin Mendy (s. 17. heinäkuuta 1994 Longjumeau) on senegalilaisia sukujuuria omaava ranskalainen jalkapalloilija, joka edustaa Ligue 1:ssä pelaavaa Lorientia. Vasenjalkainen Mendy on pelipaikaltaan vasen laitapuolustaja.
Ura > Seurajoukkueura

Mendy aloitti ammattilaisuransa Le Havre AC:ssa. Hän pelasi seuran ykkösjoukkueessa Ligue 2:ssa vuosina 2011–2013 57 ottelua. Heinäkuussa 2013 Mendy siirtyi Ligue 1:n Olympique de Marseilleen, jossa hän teki pääsarjadebyyttinsä seuraavassa kuussa En Avant de Guingampia vastaan. Avausmaalinsa Mendy teki syyskuussa AS Saint-Étiennen verkkoon. Hän debytoi kauden 2013–2014 aikana myös Mestareiden liigassa, jossa hän pelasi kahdessa ottelussa.
Mendy pelasi Marseillessa kolmen kauden aikana 81 Ligue 1:n ottelua, joissa teki kaksi maalia. Hän siirtyi 13 miljoonan euron siirtosummalla AS Monacoon kesällä 2017. Hän voitti kaudella 2017–2018 Ranskan-mestaruuden pelaten 25 ottelua. Mestarien liigassa hän pelasi seitsemän ottelua Monacon edetessä välieriin.
Mendy siirtyi Englannin Valioliigan Manchester Cityyn 57,5 miljoonan euron siirtosummalla kesällä 2017. Hänen polvensa nivelsiteet repesivät syyskuussa pelatussa ottelussa Crystal Palacea vastaan, ja hän teki paluun vasta huhtikuussa. Hän pelasi mestaruuden voittaneessa Cityssä kauden aikana kaikkiaan seitsemän ottelua.
Mendy kärsi lukuisista loukkaantumisista myös seuraavalla kaudella. Hän pelasi Cityn kansalliseen triplamestaruuteen päättyneellä kaudella kymmenen valioliigaottelua sekä yhden ottelun FA-cupissa ja yhden Liigacupissa. Kauden alussa hän voitti Community Shieldin. Kaudella 2019–2020 hän pelasi 19 valioliigaottelua sekä kaksi ottelua Cityn voittamassa Liigacupissa. Seuraavalla kaudella hän pelasi liigamestaruuden voittaneessa Cityssä 13 ottelua ja teki kaksi maalia. Cityn voittamassa liigacupissa hän pelasi kaksi ensimmäistä ottelua. Mestarien liigassa hän pelasi yhden alkulohko-ottelun.
Ura > Raiskausepäilyt

Mendyä syytettiin syksyllä 2021 neljästä raiskauksesta ja City sulki hänet toimintansa ulkopulelle poliisitutkinnan ajaksi. Syytteiden määrä kasvoi myöhemmin yhdeksään, joista seitsemän koski raiskauksia kuutta asianomistajaa kohtaan, jotka Mendyn väitetään lukinneen huoneisiin raiskausten ajaksi. Hän oli tutkintavankeudessa elokuusta 2021 tammikuuhun 2022, jolloin vapautui takuita vastaan. Oikeudenkäynti häntä vastaan alkoi 15. elokuuta 2022 Manchesterissa.
Ura > Maajoukkueura

Mendy on edustanut Ranskaa useissa nuorten maajoukkueissa. Vuonna 2011 hän oli mukana alle 17-vuotiaiden MM-kilpailuissa, joissa hän pelasi kolmessa ottelussa. Vuosina 2014–2016 Mendy kuului Ranskan alle 21-vuotiaiden jalkapallomaajoukkueeseen. Ranskan A-maajoukkueessa hän debytoi MM-karsintaottelussa Luxemburgia vastaan maaliskuussa 2017. Hän kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018. Hän pelasi kisoissa 40 minuuttia alkulohkon ottelussa Tanskaa vastaan.
Australianpaksujalka

| Australianpaksujalka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Paksujalat Burhinidae
Suku::  Paksujalat Burhinus
Laji::  grallarius
Kaksiosainen nimi
 Burhinus grallarius  (Latham, 1802) 
Katso myös
   Australianpaksujalka Wikispeciesissä   Australianpaksujalka Commonsissa 
Infobox OKNimi-testi OKIUCN-testi OK: 
Australianpaksujalka (Burhinus grallarius) on australialainen kahlaajalintu. Sen esiintymisalue ulottuu Länsi-Australian pohjois- ja eteläosista Pohjoisterritorion halki Queenslandiin ja sieltä etelään Victoriaan. Se elää myös Papua-Uuden-Guinean Trans-Fly-alueella. Lajin holotyypin kuvaili John Latham Uudesta Etelä-Walesista vuonna 1802.
Häirittynä australianpaksujalka naamioituu ja tekeytyy mahdollisimman ohueksi.
Australianpelikaani

| Australianpelikaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Pelikaanit Pelecanidae
Suku::  Pelikaanit Pelecanus
Laji::  conspicillatus
Kaksiosainen nimi
 Pelecanus conspicillatus  Temminck, 1824 
Alalajit
 P. c. conspicillatus  P. c. novaezealandiae 
Katso myös
   Australianpelikaani Wikispeciesissä   Australianpelikaani Commonsissa 
Infobox OKNimi-testi OKIUCN-testi OK: 
Australianpelikaani (Pelecanus conspicillatus) on suuri vesilintu, joka on levinnyt laajalti Australian rannikolle, Uuteen-Guineaan, Fidžille sekä Indonesian muutamiin osiin.
Australianpelikaani on keskikokoinen pelikaani. Se on pääosin valkoinen, sekä musta siivillä. Vaalea, vaaleanpunainen nokka on valtava, myös muihin pelikaaneihin verrattuna.
Australianpelikaanin profiili
Bernice Pauahi Bishop

| Bernice Pauahi Bishop |
| --- | --- |

Henkilötiedot
Syntynyt: 19. joulukuuta 1831 Honolulu, Havaiji
Kuollut: 16. lokakuuta 1884 (52 vuotta) Honolulu, Havaiji
Ammatti:  hyväntekijä
Puoliso:  Charles Reed Bishop
Muut tiedot
 Nimikirjoitus
Bernice Pauahi Bishop (synnyinnimeltään Bernice Pauahi Pākī, 19. joulukuuta 1831 – 16. lokakuuta 1884) oli havaijilainen aatelisnainen (havaijiksi ali‘i) ja filantrooppi, joka keskittyi erityisesti Havaijin alkuperäisväestön koulutukseen.
Varhainen elämä

Bernicen biologiset vanhemmat olivat päällikkösukuun kuulunut Laura Kōnia ja Abner Pākī. Bernice oli viimeinen Kamehameha I:n suora perillinen.
Perinteiseen havaijilaiseen tapaan Bernicen adoptoi toinen perhe, joka kasvatti hänet. Bernicen kasvattiäiti oli Havaijin sijaishallitsijana toiminut Kīna‘u. Bernice asui näiden luona vuoteen 1839 asti, jolloin Kīna‘u kuoli sikotautiin, ja palattuaan biologisten vanhempiensa kotiin hän meni päälliköiden lapsille tarkoitettuun kouluun.
Varhainen elämä > Nousu mahdolliseksi kruununperijäksi

Kuningas Kamehameha III nosti määräyksellään päälliköiden lasten koulun käyneen Bernicen yhdeksi potentiaaliseksi kruununperijäksi. Myöhemmin Kamehameha V yritti kuolinvuoteellaan tarjota Havaijin kruunua Bernicelle, mutta tämä kieltäytyi.
Avioliitto ja perhe

Vuonna 1850 Bernice meni naimisiin amerikkalaisen liikemiehen ja filantroopin Charles Reed Bishopin kanssa. Charles oli perustanut Havaijille pankin, joka toimii nykyään nimellä First Hawaiian Bank. Häät olivat pienet ja niihin osallistui vain lähipiiri. Aluksi Bernicen sukulaiset eivät hyväksyneet avioliittoa amerikkalaisen kanssa mutta leppyivät myöhemmin.
Bishopin pariskunnalle ei syntynyt omia lapsia.
Hyväntekeväisyys

Vuonna 1883 Bishopin serkku Ruth Ke‘elikōlani jätti testamentissaan omistamansa maat (353 000 eekkeriä) Bishopille. Tämän seurauksena Bishopista tuli Havaijin suurin maanomistaja, joka omisti noin 9 prosenttia kaikista Havaijin maista.
Bishop alkoi myöhemmin suunnitella omaa testamenttiaan. Siinä hän määräsi, että suurin osa hänen maistaan käytettäisiin kahden koulun (sekä poika- että tyttökoulu) perustamiseen: näiden koulujen oppilasvalinnoissa suosittaisiin ensisijaisesti Havaijin alkuperäisväestöön kuuluvia, joita opetettaisiin englanniksi sekä protestanttisen moraalin mukaan. Nykyisin koulut kulkevat nimellä Kamehameha-koulut. Koulut ovat nykyään Havaijin suurin yksityinen maanomistaja. Syyksi koulujen perustamiseen on katsottu Bishopin halu auttaa nimenomaan Havaijin alkuperäisväestöä, joiden määrä Bishopin syntyessä oli noin 124 000, mutta tämän kuollessa vain noin 44 000. Bishop katsoi, että koulutus olisi avain havaijilaisten selviytymiseen.
Viimeiset vuodet ja kuoleman jälkeen

Bishop kuoli rintasyöpään 1884.
Bishopin varoja käytettiin koulun lisäksi myös hyväntekeväisyysjärjestöihin. Lisäksi Bishopin leski Charles käytti varoja kuninkaallisen hautausmaan Mauna ‘Alan perustamiseen. Vuonna 1889 hän perusti myös museon Bishop Museum, joka keskittyy luonnontieteeseen ja kulttuuriin ja on Havaijin osavaltion suurin.
Arancón

| Arancón |
| --- | --- |
 Arancónin kirkko
 Kunnan sijainti Sorian maakunnassa.
 Arancón
 Koordinaatit: 41°48′N, 2°16′W 
Valtio:  Espanja
Itsehallintoalue:  Baskimaa
Maakunta:  Soria
Hallinto:  
 – Hallinnon tyyppi:  Kunta
 – Pormestari:  
Pinta-ala:  
 – Kokonaispinta-ala:  77,76 km²
Väkiluku (2014):  92
Infobox OKVirheellinen NIMI-arvo: 
Arancón on kunta Espanjan Sorian maakunnan luoteisosassa. Sen pinta-ala on 77,76 km² ja asukasmäärä 92 (2014). Kunnan asukasluku on hiljalleen vähentynyt, eikä kunnan alueella olevat roomalaisajan monumentit vedä turisteja puoleensa. Kunnan tärkeimmät elinkeinot ovat maanviljely, karjatalous ja metsästys.
Kylät

Arancón, Tozalmoro, Omeñaca, Calderuela, Nieva de Calderuela ja Cortos
Nähtävyyksiä

Roomalainen tie, joka on kulkenut Ceasaraugustan ja Austica Astorgan välillä.
Väkiluvun kehitys

| vuosi | väkiluku |
| --- | --- |
1981: 125
1991: 124
2001: 116
2011: 97
Anksiolyytit

Bentsodiatsepiineja
Neurolepteja
Anksiolyytit ovat ahdistusta lievittäviä lääkkeitä. Anksiolyytteina on historian aikana käytetty alkoholin ja oopiumin lisäksi muun muassa hasista, belladonna-alkaloideja, bromia, barbituraatteja, antihistamiineja, meprobamaattia, bentsodiatsepiineja ja atsapironeja. Joskus on käytetty myös neuroleptejä pienin annoksin.
Ankyle

Ankyle (m.kreik. Ἀγκυλή, lat. Ancyle) voi viitata seuraaviin paikkoihin antiikin Kreikassa:
Alempi Ankyle, Aigeis-fyleen kuulunut Attikan demos
Ylempi Ankyle, Aigeis-fyleen kuulunut Attikan demos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ankyle”, voi hakea sivunnimihaulla, laajalla sivunnimihaulla tai tekstihaulla.
Australian naisten jalkapallomaajoukkue

Australian naisten jalkapallomaajoukkue edustaa Australiaa naisten jalkapallon kansainvälisissä otteluissa.
Australian naismaajoukkue on ollut mukana kolmissa olympialaisissa ja seitsemän kertaa MM-kilpailuissa. Vuosien 1995, 1999 ja 2003 MM-kisoissa sen pelit päättyivät alkulohkon jälkeen. Sydneyn 2000 olympialaisissa se sijoittui seitsemänneksi, Ateenan 2004 olympialaisissa viidenneksi ja Rio de Janeiron 2016 olympialaisissa seitsemänneksi.
Vuoden 2007 MM-kisoissa Kiinassa Australia voitti alkulohkossaan Ghanan 4–1 ja pelasi tasapelin 1–1 Norjan kanssa ja 2–2 Kanadan kanssa. Puolivälierässä Brasiliaa vastaan Australia nousi vielä kahden maalin tappioasemasta tasoihin mutta hävisi lopulta 2–3. Tom Sermannin valmentaman joukkueen maalintekijät turnauksessa olivat neljä maalia tehnyt Lisa De Vanna sekä yhden maalin viimeistelleet Heather Garriock, Sarah Walsh, joukkueen kapteeni Cheryl Salisbury, Collette McCallum ja Lauren Colthorpe.
Vuoden 2011 MM-kisoissa Saksassa Australia hävisi alkulohkossaan Brasilialle 0–1 mutta voitti  Päiväntasaajan Guinean 3–2 ja Norjan 2–1 ja selviytyi puolivälieriin. Kyah Simon teki jatkoonpääsyn ratkaisseessa Norja-ottelussa Australian molemmat maalit. Puolivälierissä Australia hävisi Ruotsille maalein 1–3.
Vuoden 2015 MM-kisoissa Kanadassa Australia hävisi alkulohkossaan Yhdysvalloille 1–3 mutta voitti  Nigerian 2–0, pelasi Ruotsin kanssa tasan 1–1 ja selviytyi neljännesvälieriin. Neljännesvälierissä  Australia voitti Brasilian maalein 1–0. Puolivälierissä Japani oli parempi sen voitettua Australian 1–0.
Vuoden 2019 MM-kisoissa Ranskassa Australia sijoittui alkulohkossaan toiseksi. Se hävisi ensin Italialle 1–2 mutta voitti sitten Brasilian 3–2 ja Kamerunin 4–1. Puolivälierissä Australia hävisi Norjalle rangaistuspotkukilpailussa maalein 1–4 varsinaisen peliajan ja jatkoajan päätyttyä 1–1. Sam Kerr teki turnauksessa viisi maalia, joista neljä Kamerunia vastaan. Muut maalintekijät olivat Caitlin Foord, Chloe Logarzo ja Elise Kellond-Knight, minkä lisäksi Brasilia teki yhden oman maalin. Australian valmentajana toimi Ante Milicic.
Oseanian mestaruuden Australia voitti vuosina 1995, 1998 ja 2003. Aasian mestaruusturnaukseen se on osallistunut vuodesta 2006 lähtien ja sijoittui ensimmäisellä kerralla toiseksi hävittyään loppuottelussa Kiinalle rangaistuspotkukilpailussa. Ensimmäisen Aasian-mestaruutensa Australia voitti vuonna 2010, jolloin se kukisti finaalissa Pohjois-Korean rangaistuspotkukilpailussa 5-4 (1-1 ja.).
Joukkueen virallinen lempinimi on "The Matildas", joka tulee australialaisesta kansanlaulusta "Waltzing Matilda".
Asa Gray

| Asa Gray |
| --- | --- |
 Asa Gray
Henkilötiedot
Syntynyt: 18. marraskuuta 1810 Sauquoit, New York, Yhdysvallat
Kuollut: 30. tammikuuta 1888 (77 vuotta) Cambridge, Massachusetts, Yhdysvallat
Kansalaisuus:  Yhdysvallat
Arvonimi: professori, 1842, Harvardin yliopisto
Koulutus ja ura
Väitöstyön ohjaaja:  John Torrey
Oppilaat:  Daniel Cady Eaton ja Susan Minns
Tutkimusalue:  kasvitiede
Tunnetut työt:  Pohjois-Amerikan taksonomisen tiedon yhdenmukaistaminen.
 Nimikirjoitus
Asa Gray (18. marraskuuta 1810 – 30. tammikuuta 1888) oli yhdysvaltalainen kasvitieteilijä. Hänen ansiostaan Pohjois-Amerikan taksonominen tieto saatiin yhdenmukaistettua. Hän suoritti lääketieteen tutkintonsa vuonna 1831, mutta ryhtyikin kasvitieteilijäksi. Vuonna 1842 hänet nimitettiin luonnonhistorian professoriksi Harvardin yliopistoon. Gray ja Charles Darwin olivat ystäviä ja kirjeenvaihtotovereita. Gray oli yksi ensimmäisistä, joille Darwin kertoi teoriastaan.
Gray lahjoitti Darwinille amerikkalaisia kukkia, jotka osaltaan auttoivat Darwinia todistamaan luonnonvalintateoriansa. Gray neuvotteli Lajien synty -kirjan ensimmäisen painoksen julkaisemisesta myös Yhdysvalloissa ja järjesti tekijänoikeuspalkkiot Darwinille. Grayn ja Darwinin ystävyyttä tosin varjosti Grayn syvä uskonnollisuus. Joka tapauksessa Gray kannatti Darwinin ajatuksia ja kirjoitti jopa kirjan, jossa hän pyrki lähentämään darvinisteja ja kirkon kannattajia.
Gray oli Yhdysvaltojen kansallisen tiedeakatemian perustajajäsen.
Grayn nimeämien kasvien tieteellisissä nimissä käytetään sen jälkeen liitettävää auktorilyhennettä A.Gray.
Teoksia

Flora of North America (1838–1843)
Darwiniana (1876: kokoelma esseitä evoluutioteoriasta)
Atef Dkhili

| Henkilötiedot |
| --- | --- | --- |
Koko nimi: Atef Dkhili
Syntymäaika: 4. huhtikuuta 1990 (ikä 34)
Syntymäpaikka: Tunisia
Pelipaikka: maalivahti
Pituus: 187 cm
Seura
Seura: Club Africain
Pelinumero: 16
Junioriseurat
2006–2007 2007–2009: Jendouba Sport Club Africain
Seurat
| Vuodet | Seura | O (M) |
| 2009– 2010–2011 | Club Africain → Olympique de Béja (laina) | 54 (0) 2 (0) |
Maajoukkue
| 2007 2008– |  Tunisia U-17  Tunisia U-21 |  |
 Seurajoukkueuran tilastot kattavat vain kansalliset sarjat, päivitetty 28. toukokuuta 2014.
Atef Dkhili (arab. عاطف الدخيلي‎, s. 4. huhtikuuta 1990) on tunisialainen jalkapalloilija. Maalivahtina pelaava Dkhili edustaa Club Africainia.
Dkhili pelasi Tunisian alle 21-vuotiaiden maajoukkueessa.
Ura

Dkhili aloitteli uraansa Jendouba Sportin junioreissa, josta hän siirtyi Club Africainiin vuonna 2007. Dkhili toimi lähinnä varamaalivahtina ja oli voittamassa ensimmäistä Tunisian mestaruuttaan vuonna 2008. 22. heinäkuuta 2010 Dkhili siirtyi vuoden mittaisella lainasopimuksella Olympique de Béjaan.
Saavutukset

Tunisian-mestaruus: 2008
Tunisian alle 17-vuotiaiden joukkue – Jalkapallon alle 17-vuotiaiden MM-kilpailut 2007
1 Tounsi |
2 Karoui |
3 Ifa |
4 Tlili |
5 Jaballah |
6 Wazani |
7 Dkhil |
8 Abbes |
9 Ben Azouz |
10 Hadhria |
11 Sassi |
12 Arbi |
13 Ayari |
14 Marzouki |
15 Makhzoumi |
16 Dkhili |
17 Msakni |
18 Mejri |
19 Ben Akremi |
20 Boughanmi |
21 Souidi |
Valmentaja Kanzari
Tunisian joukkue – Välimeren kilpailut 2009
1 Ben Mustapha |
2 Ifa |
3 Belaid |
4 Abdennour |
5 Jedaied |
6 Ben Djemiaa |
7 Ayari |
8 Raddaoui |
9 Jabbari |
10 Maaloul |
11 Sassi |
12 Mbarki |
13 Ziadi |
14 Ben Messaoud |
15 Doula |
16 Dkhili |
17 Msakni |
18 Boughanmi |
Valmentaja Skander
Antonio Bazzini

Eduard Kaiser: Antonio Bazzini, 1857.
Antonio Bazzini (11. maaliskuuta 1818 Brescia – 10. helmikuuta 1897 Milano) oli italialainen viulutaiteilija, säveltäjä ja opettaja. Hän oli Faustino Camisanin oppilas, ja hän sai vaikutteita Niccolò Paganinilta, joka rohkaisi häntä lähtemään konserttikiertueelle Eurooppaan. Bazzinia pidettiin yhtenä aikansa parhaista viulisteista. Hän asui 1840–1860-luvulla Saksassa ja Ranskassa, kunnes palasi Italiaan. Vuodesta 1873 hän opetti sävellystä Milanon konservatoriossa, jossa hänen oppilaitaan olivat muiden muassa Pietro Mascagni, Alfredo Catalani ja Giacomo Puccini.
Bazzini sävelsi kamarimusiikkia (joukossa 6 jousikvartettoa) ja orkesteriteoksia, kuten 5 viulukonserttoa, sekä oopperan Turada. Hänen tunnetuin teoksensa lienee virtuoosien suosima fantastinen scherzo Peikkotanssi (Dance des lutins) op. 25 viululle ja pianolle.
Aiheesta muualla

Antonio Bazzinin nuottijulkaisuja. International Music Score Library Project.
Bazzini, Antonio. Dizionario Biografico degli Italiani. (italiaksi)